คอหวยแห่ขอโชค เจ้าแม่ตะเคียน วัดสว่างฯ ยิ้มกว้างได้ เลขเด็ด ลุ้นรวย
วัดสว่างอารมณ์กลับมาคึกคัก หลังนักเสี่ยงโชคแห่มาขอ เลขเด็ด เจ้าแม่ตะเคียนเงิน ตะเคียนทอง ไม่พลาดได้เลขสวย กลับไปลุ้นรวยงวด 16 พ.ค. 63 นี้วันที่ 12 พ.ค. 2563 ผู้สื่อข่าวรายงานมาจาก วัดสว่างอารมณ์ แคแถว ต.ขุนแก้ว อ.นครชัยศรี จ.นครปฐม โดยระบุว่า หลังจากรัฐบาลได้ประกาศให้ สลากกินแบ่งรัฐบาลออกในงวดประจำวันที่ 16 พ.ค. 2563 ทำให้นักเสี่ยงโชคเริ่มตื่นตัว หลังจากที่ห่างเหินไป 2 งวด ส่งผลให้บรรยากาศภายในวัดเริ่มคึกคัก บรรดาแผงลอตเตอรี่ร่วม 100 แผง เริ่มกลับมาตั้งแผงขายสำหรับจุดที่มีนักเสี่ยงโชคให้ความสนใจมาก คือ เจ้าแม่ตะเคียนเงิน ตะเคียนทอง ขนาดใหญ่ 3 คนโอบ อายุไม่ต่ำกว่า 200 ปี ที่เจ้าของบ่อทราย ในอำเภอบ่อพลอย จังหวัดกาญจนบุรี ได้นิมนต์พระครูยติธรรมานุยุต หรือหลวงพ่อแป๊ะ นำขึ้นมาจากบ่อทราย ถวายให้อาจารย์แป๊ะ มาตั้งไว้ที่วัดสว่างอารมณ์ ให้ชาวบ้านได้ขอโชคลาภ และให้โชคกันอย่างมากมายตามที่เป็นข่าวโด่งดังมาแล้วหลายครั้งทางด้าน นางอร อุ้มน้อย อายุ 65 ปี หนึ่งในผู้ที่เดินทางมาแสวงหาโชคลาภได้นำเจลแอลกอฮอล์พร้อมด้วยหน้ากากอนามัย ใส่พานมาถวายเจ้าแม่ตะเคียนทอง โดยเผยว่า ในช่วงนี้ยังอยู่ในช่วงสถานการณ์การแพร่ระบาดของโรคไวรัสโควิด-19 ซึ่งตนได้มาก่อนหน้า 1 วัน มากราบไหว้ขอพรเจ้าแม่ตะเคียนได้สังเกตเห็นว่า ที่หุ่นเจ้าแม่ยังไม่มีหน้ากากอนามัยสวมใส่อยู่ วันนี้เลยหาซื้อมาถวาย พร้อมกับหาซื้อเจลแอลกอฮอล์ติดมือมาถวายด้วย โดยหวังในใจว่าจะต้องถูกหวยรวยเบอร์และได้โชคลาภจากการถวายครั้งนี้อย่างแน่นอนขณะที่ นางจินดารัตน์ สระทองคำ อายุ 58 ปี ชาวจังหวัดสุพรรณบุรี เป็นอีกหนึ่งในผู้ที่เดินทางมาขอโชคลาภกับแม่ตะเคียนเงินตะเคียนทองที่วัดสว่างอารมณ์แห่งนี้ เผยว่าตั้งใจที่จะมาขอเลขเด็ดจากการเสี่ยงเซียมซีและการใช้แป้งโรยขัดถูต้นตะเคียน เพื่อเอาไปซื้อหวยเพราะเคยถูกมาแล้ว สำหรับวันนี้นำแป้งมาทาถูเห็นเป็นเลข 857 ลอยขึ้นมา หากถูกจะนำชุดไทยมาถวายแม่ตะเคียนอย่างไรก็ตาม บรรดานักเสี่ยงโชคที่มาหาเลขเด็ด ยอมทำตามกติกาที่ทางวัดประกาศ คือต้องสวมแมสก์ เว้นระยะห่าง 2 เมตร ล้างมือด้วยแอลกอฮอล์ก่อนเข้าทาถู เมื่อถูเสร็จต้องล้างมืออีกครั้ง ต้องเข้าแถวห้ามเข้ารุมทีละหลายคนส่วนบรรดาแผงลอตเตอรี่ ต่างเขียนเลขเด็ดในอ่างน้ำมนต์ ตาทองงิ้วราย ตั้งแต่ครั้งที่ทางวัดประกอยพิธีสวดสงบวิญญาณมาตั้งแต่งวดประจำวันที่ 16 มี.ค.63 ซึ่งสำนักงานสลากประกาศยกเลิกการออกรางวัล แต่ความเชื่อของนักเสี่ยงโชคยังเชื่อว่าเลขเด็ดในอ่างน้ำมนต์ยังแม่นยำ เพราะทางวัดงดจัดกิจกรรมทุกประเภทเอาเลขเด็ดของงวดวันที่ 16 มี.ค. มาเป็นเลขเด็ดของงวดวันที่ 16 พ.ค.63 แทน คือเลข 974 914 714.อ่าน ตรวจหวยตรวจหวย 16/5/63 | สลากกินแบ่งรัฐบาล 16 พฤษภาคม 2563 (งวด 1 เม.ย. 63)ชมถ่ายทอดสดการออกสลากกินแบ่งรัฐบาล งวดวันที่ 16 พฤษภาคม 2563เปิดวิธีลงทะเบียน จองคิวขึ้นเงินถูกหวย กรอกไม่กี่ข้อ แล้วรอไปรับเงินรางวัลมาแล้ว 10 อันดับ เลขเด็ด ขายดี คอหวยเศร้า เลขดัง เกลี้ยงแผงแล้วคอหวยส่องเลขเด็ด งวด 16 พ.ค. 63 จากน้ำมนต์วันเพ็ญ 15 ค่ำของปู่ศรีสุทโธ (คลิป)
วัดสว่างอารมณ์กลับมาคึกคัก หลังนักเสี่ยงโชคแห่มาขอ เลขเด็ด เจ้าแม่ตะเคียนเงิน ตะเคียนทอง ไม่พลาดได้เลขสวย กลับไปลุ้นรวยงวด 16 พ.ค. 63 นี้
หวยไทยรัฐ16-5-63,หวยไทยรัฐ1-4-63,ตรวจหวย 16 พฤษภาคม 2563,เลขเด็ด,ตรวจหวย,เลขเด็ด16-5-63,เลขเด็ดเจ้าแม่ตะเคียน,หวย